Jona od Bobbija
Jona od Bobbija () ili Jona iz Suze bio je monah i hagiograf, rođen oko 600. u Sigusiji (danas Susa) u Pijemontu, umro posle 659. godine. 

Godine 618. zamonašio se u manastiru u Bobbiju kod Pavije i ubrzo stekao ugled te verovatno bio postavljen za sekretera opata Atale (umro 627) i potom Bertulfa, koga je pratio na putu u Rim 628. godine. Nakon povratka stalno se nastanio u Galiji te se bavio misionarskim radom u oblastima današnje Belgije i severne Francuske. Tada je sastavio žitije sv. Vedasta, prvog franačkog biskupa u gradu Arasu (Pas-de-Calais). Ispunjavajući obećanje koje je prilikom kratke posete manastiru u Bobbiju 639. dao tamošnjim monasima, napisao je, između 640. i 643. godine, svoje glavno delo ― Život sv. Kolumbana. Godine 659, kad ga je kraljica Batilda poslala na jednu misiju u Chalon-sur-Saône, nalazio se na dužnosti opata nekog samostana koji se danas ne može utvrditi. Na tom putu nekoliko je dana ostao u samostanu sv. Jovana u Réômeu (u današnjem selu Moutier-Saint-Jean) u dijecezi Langri. Na molbu tamošnjih monaha napisao žitije osnivača samostana, sv. Jovana. 

Jona je, osim žitija sv. Kolumbana i sv. Jovana, napisao i žitija bobbijskih opata Atale i Bertulfa, zatim opata Eustahija od Luxeuila i opatice Burgundofare (sv. Fare) od Evorijaka (danas Faremoutiers). Žitija Kolumbana i njegova dva naslednika napisana su bombastičnim stilom, ali sadrže vredna istorijska obaveštenja. Jona je stigao u Bobbio tri godine nakon Kolumbanove smrti te je informacije o njegovom životu dobijao od osoba koje su lično poznavale tog irskog svetitelja. Eustahija, Atalu i Bertulfa lično je poznavao. Beda Časni uključio je ova žitija u svoju Crkvenu istoriju, dok je Flodoard Jonin prikaz Kolombanova života pretvorio u heksametarske stihove. Život sv. Fare uglavnom obrađuje čudesne događaje koje su se navodno dogodile dok je ova svetica službovala kao opatica u Evorijaku.

Literatura

Vanjske veze 
 edited by Bruno Krusch, MGH Scriptores Rerum Germanicarum in Usum Scholarum, vol. 37, Hannover/Leipzig 1905 
Philip Schaff, editor. The New Schaff-Herzog Encyclopedia of Religious Knowledge, Vol. VI: "Jonas of Bobbio"
Medieval Sourcebook: The Life of St. Columban, by the Monk Jonas Introduction by D.C. Munro, in Translations and Reprints...  University of Pennsylvania, ii. 7, Philadelphia, 1895

Latinski pisci
Authority control